దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రిస్క్.. అందుకే ‘భారతీయుడు2’ వదిలేశా: దిల్ రాజు
దర్శకుడు శంకర్ తెరకెక్కించిన అద్భుతాల్లో ‘భారతీయుడు’ సినిమా ఒకటి. అప్పట్లో ఈ సినిమా ఎంతటి ఘన విజయం సాధించిందో అందరికీ తెలిసిందే.
TNN | Updated:
Dec 18, 2017, 04:18PM IST
దర్శకుడు శంకర్ తెరకెక్కించిన అద్భుతాల్లో &lsquo;భారతీయుడు&rsquo; సినిమా ఒకటి. అప్పట్లో ఈ సినిమా ఎంతటి ఘన విజయం సాధించిందో అందరికీ తెలిసిందే. అయితే ఇప్పుడు ఈ సినిమాకు సీక్వెల్ తెరకెక్కించడానికి సన్నాహాలు జరుగుతున్నాయి. ప్రముఖ నిర్మాత దిల్ రాజు &lsquo;భారతీయుడు2&rsquo; చిత్రాన్ని నిర్మిస్తున్నట్లు ప్రకటించారు. దాదాపు రూ.200 కోట్ల బడ్జెట్&zwnj;తో ఈ సినిమాను నిర్మించాలని అనుకున్నారు. కానీ ఉన్నట్టుండి దిల్ రాజు ఈ ప్రాజెక్ట్ నుంచి తప్పుకోవడంతో లైకా ప్రొడక్షన్స్ వారు టేకప్ చేశారు.
అసలు దిల్ రాజు ఈ సినిమా నుంచి ఎందుకు తప్పుకున్నారనే విషయాన్ని ఆయన వద్ద ప్రస్తావించగా.. నిర్మొహమాటంగా సమాధానాలు చెప్పుకొచ్చారు. &lsquo;ఈ సినిమా చేయడం రిస్క్ అని నా సన్నిహితులు కొందరు సలహాలు ఇచ్చారు. తెలుగులో వరుసగా సినిమాలు చేసుకుంటున్న నేను తమిళంలోకి వెళ్లి అక్కడ సినిమా తీయాల్సిన అవసరం లేదనిపించింది. స్క్రిప్ట్ విషయంలో కూడా జోక్యం చేసుకునే అవకాశం శంకర్ దగ్గర ఉండదనిపించింది. అందుకే ఈ ప్రాజెక్ట్&zwnj;ను వదులుకున్నానని&rsquo; అని దిల్ రాజు చెప్పారు.